stanford-oval/wikipedia huggingface dataset:
סקרמנטו מונארכס
היסטוריה > ירידה (2007–2009)

ב-2007, המונארכס סיימו שוב חזקות, אבל פספסו הזדמנות להשיג את המקום השני בסוף העונה, ושיחקו מול סן אנטוניו סילבר סטארס בסיבוב הראשון בפלייאוף. לאחר שהביסו את הסילבר סטארס במשחק 1 בבית, המונארכס הפסידו במשחקים 2 ו-3 (ובסדרה) בסן אנטוניו, וסיימו את הרצף בן השנתיים בתור אלופות המערב.
ב-2008 המונארכס היו פחות חזקות באופן ניכר, אבל הסתובבו בתמונת הפלייאוף המערבי כל העונה וסיימו במקום הרביעי. המונארכס שוב שיחקו בסיבוב הראשון נגד הסילבר סטארס. הסדרה לא התחילה טוב עבור המונארכס, שהפסידו את משחק 1 בבית 78–85. כשהסדרה עברה לסן אנטוניו, ונראה היה שהסדרה תגיע לסיומה מהר, אבל המונארכס לא נכנעו וניצחו את משחק 2 84-67, וכפו משחק 3 מכריע. במשחק השלישי, סן אנטוניו פתחו חזק ובשלב מסוים הובילו ב-14 נקודות. אבל המונארכס קלעו שבע נקודות ב-90 השניות האחרונות של המשחק כדי להשוות את המשחק ולכפות הארכה. אבל לצערן של המונארכס, הסילבר סטארס ניצחו את המשחק 81–86, ועונתן של המונארכס הסתיימה.
בשנת 2009, למונראכס הייתה אחת העונות הגרועות ביותר בתולדות המועדון. זה גם הוביל לפיטוריה של המאמנת הראשית ג'ני בוצ'ק במהלך העונה, שלאחר מכן הוחלפה על ידי ג'ון וייסננט, המאמן שהוביל את המונראכס לאליפות הראשונה שלהן ב-2005. הם סיימו 22–12, אחרונים במערב ובליגה כולה. הם גם החמיצו את הפלייאוף בפעם הראשונה מאז עונת 2002 והשוו את שיא ההפסדים הרבים ביותר עם 22, אותו מספר הפסדים שהם עשו לפני 11 שנים.
היסטוריה > פירוק

ב-20 בנובמבר 2009 נחשף כי משפחת מאעלוף לא תפעיל יותר את המונארכס. הליגה ניסתה לשנות את המיקום של המונארכס לאזור מפרץ סן פרנסיסקו, אך ב-8 בדצמבר 2009 הוכרז שלא ניתן למצוא בעלות חדשה והקבוצה תפורק. המונארכס היא קבוצת ה-WNBA האחרונה שהפסיקה את פעילותה.
שחקנים > חברות היכל התהילה

ארצות הברית ברידג'ט גורדון
ארצות הברית רותי בולטון
פורטוגל טישה פנישיירו
ארצות הברית יולנדה גריפית'
שחקנים > גופיות שהופרשו

| 0 | 1 | 2 | 3 |
| --- | --- | --- | --- |
מספרים שהופרשו - סקרמנטו מונארכס
| מספר | שחקן | עמדה | שנים |
| 6 | רותי בולטון | PG,SG | 1997–2004 |
| GM | ג'רי ריינולדס | ג'נרל מנג'ר | 1997–2003 |
עונת 1966/1967 בליגת המשנה ההולנדית

| --- | --- |
 מספר משתתפות:  20
 הזוכה:  פולנדם, ניימכן
 מספר משחקים:  380
 מספר שערים:  1074 (2.83 בממוצע למשחק)
 → עונת 1965/1966עונת 1967/1968 ←
 
עונת 1966/1967 בליגת המשנה ההולנדית הייתה העונה ה-11 של ליגת המשנה ההולנדית, שהיא הליגה ההולנדית השנייה.
בסיום עונה זו, פולנדם וניימכן העפילו לליגה הראשונה, דה חראפסחאפ, ספורטקלאב דרנתה ודלפט הולנדיה נשרו לליגה השלישית.
מבנה

על ניצחון הוענקו 2 נקודות ועל תיקו נקודה בודדת. הליגה כללה 20 קבוצות, 11 ששיחקו בעונה הקודמת בליגה, אליהן הצטרפו היורדת מהליגה הראשונה הראקלס אלמלו והעולות מהליגה השלישית דה חראפסחאפ, ויטסה ארנהם, פ.צ. זאנסטרק, די אף סי, דן בוס, ראסינג הימשטאד, סחידאם וספורטקלאב דרנתה. ששיחקו ביניהן במשך 2 סיבובים בני 19 משחקים כל אחד - 38 מחזורים בסה"כ. בסיומם הקבוצות במקומות 1 ו-2 העפילו לליגה הראשונה והקבוצות במקומות 18, 19 ו-20 נשרה לליגה השלישית.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | פולנדם  | 38 | 20 | 12 | 6 | 90 | 49 | 41 | 52 | העפלה לליגת העל |
| 2. | ניימכן  | 38 | 20 | 10 | 8 | 63 | 36 | 27 | 50 | העפלה לליגת העל |
| 3. | סכוונינגן הולנד ספורט  | 38 | 21 | 7 | 10 | 66 | 32 | 34 | 49 |  |
| 4. | קמבור  | 38 | 17 | 13 | 8 | 59 | 41 | 18 | 47 |  |
| 5. | דן בוס  | 38 | 16 | 12 | 10 | 64 | 44 | 20 | 44 |  |
| 6. | הראקלס אלמלו  | 38 | 14 | 16 | 8 | 53 | 44 | 9 | 44 |  |
| 7. | פ.צ. זאנסטרק  | 38 | 17 | 9 | 12 | 54 | 48 | 6 | 43 |  |
| 8. | ויטסה ארנהם  | 38 | 14 | 14 | 10 | 66 | 56 | 10 | 42 |  |
| 9. | מועדון הכדורגל איינדהובן  | 38 | 17 | 8 | 13 | 54 | 47 | 7 | 42 |  |
| 10. | בלו וויט אמסטרדם  | 38 | 14 | 12 | 12 | 43 | 35 | 8 | 40 |  |
| 11. | די אף סי  | 38 | 14 | 12 | 12 | 63 | 56 | 7 | 40 |  |
| 12. | אלקמר 54  | 38 | 18 | 2 | 18 | 55 | 55 | 0 | 38 |  |
| 13. | ראסינג הימשטאד  | 38 | 11 | 11 | 16 | 44 | 54 | 10- | 33 |  |
| 14. | R.B.C רוסנדאל  | 38 | 14 | 4 | 20 | 53 | 71 | 18- | 32 |  |
| 15. | סחידאם  | 38 | 10 | 12 | 16 | 50 | 67 | 17- | 32 |  |
| 16. | פלוקס  | 38 | 9 | 11 | 16 | 40 | 61 | 21- | 29 |  |
| 17. | וולוויקרס  | 38 | 10 | 9 | 19 | 45 | 69 | 24- | 29 |  |
| 18. | דה חראפסחאפ  | 38 | 11 | 6 | 21 | 41 | 61 | 20- | 28 | ירידה לליגה השלישית |
| 19. | דלפט הולנדיה  | 38 | 7 | 9 | 22 | 36 | 75 | 39- | 23 | ירידה לליגה השלישית |
| 20. | ספורטקלאב דרנתה   | 38 | 5 | 13 | 20 | 35 | 73 | 38- | 23 | ירידה לליגה השלישית |
| עונות בליגת המשנה ההולנדית |
| --- | --- | --- |
| ליגת המשנה ההולנדית | 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 |  |
עונת 1954/1955 בליגה א'

| --- | --- |
 תקופת התחרות:  5 בפברואר 1955 – 5 בנובמבר 1955 (274 ימים)
 מספר משתתפות:  14
 הזוכה:  הפועל פתח תקווה
 מספר משחקים:  182
 מספר שערים:  677 (3.72 בממוצע למשחק)
 מלך השערים:  ישראל ניסים אלמליח (30 שערים)
 → 1953/19541955/1956 ←
 
עונת 1954/1955 בליגה א' הייתה העונה האחרונה של ליגה א' כליגת הכדורגל הבכירה בישראל.
הליגה כללה 14 קבוצות - 12 קבוצות ששיחקו בליגה בעונת 1953/1954, וכן הפועל חדרה ובית"ר ירושלים שעלו ליגה בתום עונת 1953/1954 בליגה ב'. על ניצחון במשחק הוענקו שתי נקודות, ונקודה אחת הוענקה על תיקו. במידה והיה שוויון בנקודות, נקבע הדרוג בטבלה על פי יחס שערים.
הליגה הייתה אמורה להיפתח בדצמבר 1954, אך בעקבות עימותים וחילוקי דעות בהתאחדות לכדורגל בין מרכזי "הפועל" ו"מכבי" החלה הליגה באיחור ב-5 בפברואר 1955, ונסתיימה ב-5 בנובמבר 1955.
העונה הסתיימה בזכייה של הפועל פתח תקווה באליפות הראשונה בתולדותיה. המבקיע המצטיין של העונה היה ניסים אלמליח מבית"ר תל אביב שכבש 30 שערים, שיא שנשמר במשך 61 שנה עד שנשבר על ידי ערן זהבי שכבש 35 שערים בעונת 2015/2016. סגן מלך השערים בעונה זו היה נחום סטלמך מהפועל פתח תקווה, אשר כבש 27 שערים.
הפועל כפר סבא נותרה בליגה העליונה לאחר משחקי המבחן. בית"ר ירושלים ירדה לליגת המשנה לאחר משחקי המבחן, ובנוסף גם הפועל חדרה והפועל בלפוריה ירדו ליגה.
בתום עונה זו הוקמה הליגה הלאומית, שהייתה לליגה הבכירה בישראל החל מעונת 1955/1956, ואילו ליגה א' הפכה לליגת המשנה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות | הערות |
| --- | --- | --- | --- | --- | --- | --- | --- | --- | --- |
| 1 | הפועל פתח תקווה | 26 | 18 | 4 | 4 | 68 | 23 | 40 |  |
| 2 | מכבי תל אביב | 26 | 17 | 4 | 5 | 84 | 28 | 38 |  |
| 3 | הפועל תל אביב | 26 | 12 | 9 | 5 | 49 | 23 | 33 |  |
| 4 | מכבי נתניה | 26 | 13 | 7 | 6 | 54 | 43 | 33 |  |
| 5 | בית"ר תל אביב | 26 | 12 | 5 | 9 | 64 | 47 | 29 |  |
| 6 | מכבי חיפה | 26 | 11 | 6 | 9 | 54 | 41 | 28 |  |
| 7 | מכבי פתח תקווה | 26 | 10 | 7 | 9 | 37 | 41 | 27 |  |
| 8 | מכבי רחובות | 26 | 11 | 4 | 11 | 49 | 48 | 26 |  |
| 9 | הפועל חיפה | 26 | 9 | 6 | 11 | 40 | 55 | 24 |  |
| 10 | הפועל רמת גן | 26 | 10 | 3 | 13 | 35 | 41 | 23 |  |
| 11 | בית"ר ירושלים | 26 | 8 | 5 | 13 | 37 | 59 | 21 | משחקי המבחן (בית"ר ירושלים ירדה ליגה) |
| 12 | הפועל כפר סבא | 26 | 6 | 6 | 14 | 38 | 46 | 18 | משחקי המבחן (בית"ר ירושלים ירדה ליגה) |
| 13 | הפועל חדרה | 26 | 7 | 2 | 17 | 36 | 53 | 16 | ירדו ליגה |
| 14 | הפועל בלפוריה | 26 | 3 | 2 | 21 | 32 | 129 | 8 | ירדו ליגה |
משחקי מבחן

במשחקי המבחן השתתפו שתי הקבוצות שסיימו במקומות הראשונים בליגות המשנה המחוזיות: הפועל קריית חיים (בית הצפון) ומכבי יפו (בית הדרום), ושתי הקבוצות שסיימו במקומות ה-11 וה-12 בליגה הבכירה: בית"ר ירושלים והפועל כפר סבא. כל קבוצה שיחקה משחק אחד נגד שלוש הקבוצות האחרות, ושתי הקבוצות שסיימו במקומות הראשונים, מכבי יפו והפועל כפר סבא, שיחקו בליגה הבכירה בעונה לאחר מכן. בית"ר ירושלים ירדה לליגת המשנה, והפועל קריית חיים נשארה בליגת המשנה.
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות | הערות |
| --- | --- | --- | --- | --- | --- | --- | --- | --- | --- |
| 1 | מכבי יפו | 3 | 2 | 1 | 0 | 8 | 2 | 5 | עלו ליגה |
| 2 | הפועל כפר סבא | 3 | 1 | 2 | 0 | 5 | 3 | 4 | עלו ליגה |
| 3 | הפועל קריית חיים | 3 | 1 | 1 | 1 | 5 | 7 | 3 | ירדו ליגה |
| 4 | בית"ר ירושלים | 3 | 0 | 0 | 3 | 3 | 9 | 0 | ירדו ליגה |
| עונות בליגה העליונה בישראל |
| --- | --- | --- |
| ליגת ארץ ישראל | 1929/1930 • 1930/1931 • 1931/1932 • 1932/1933 • 1933/1934 • 1934/1935 • 1935/1936 • 1937 • 1938 • 1939 • 1940 • 1940/1941 • 1941/1942 • 1942/1943 • 1943/1944 • 1944/1945 • 1945/1946 • 1946/1947 • 1947/1948 • 1948/1949 |  |
| ליגה א' והליגה הלאומית | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| ליגת העל | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
פולריזביליות

קטיבות של אבן
פולריזביליות או קְטִיבוּת היא מדד יחסי לשינוי הצורה (קיטוב) של התפלגות מטען חשמלי, כגון ענן האלקטרונים סביב לאטום או מולקולה, בעקבות קרבה לשדה חשמלי חיצוני הנגרם על ידי יון או דיפול סמוכים.
הפולריזביליות האלקטרונית  \alpha  מוגדרת כיחס בין הדיפול המושרה  {\boldsymbol {p}} של אטום לשדה החשמלי  {\boldsymbol {E}} היוצר את מומנט הדיפול:  {\boldsymbol {p}}=\alpha {\boldsymbol {E}}
לפולריזביליות יחידות SI של C·m2·V-1 =   sdA2·s4·kg-1 אך היא בדרך כלל נמדדת בפולריזביליות לנפח ביחידות של cm3 או בÅ3.
הערות שוליים

↑  קְטִיבוּת במילון פיזיקה: חשמל ומגנטיות (תשל"ו), באתר האקדמיה ללשון העברית
| --- | --- |
בקרת זהויות :  NLI: 987007530019505171  GND: 4297491-4  LCCN: sh90003353 
ערך זה הוא קצרמרבנושא כימיה. אתם מוזמנים לתרום לוויקיפדיה ו.
פוארטוונטורה

פוארטוונטורה (בספרדית: Fuerteventura) הוא האי השני בגודלו באיים הקנריים. האי נמצא בשליטת ספרד.
האי ממוקם כ-97 קילומטרים מיבשת אפריקה. ב-26 במאי 2009 האי הוכרז כשמורה ביוספרית על ידי אונסק"ו.
בירת האי היא העיר פוארטו דל רוסריו. נכון לשנת 2020 אוכלוסיית האי מנתה 119,732 תושבים. מבחינה גאולוגית פוארטוונטורה הוא האי העתיק ביותר בארכיפלג של האיים הקנריים.
הענף הכלכלי העיקרי בפוארטוונטורה הוא ענף התיירות.
סקרנביץ

סקרנביץ (בפולנית: Skierniewice, סקיירנייביצה; ביידיש: סקערניעוויץ) הוא עיר מחוז בפרובינציית לודז' בפולין, בין ורשה ולודז'.
תולדות היישוב

סקרנביץ נזכרת לראשונה בשנת 1359, ובשנת 1457 הוענקו לה זכויות עיר. באמצע המאה ה-17 נהרסה העיר כתוצאה מפלישת האימפריה השוודית לפולין.
בשנת 1845 חוברה העיר למסילת הברזל בקו ורשה-וינה, ובשנת 1867 הפכה לעיר מחוז.
יהודי סקרנביץ

בין מלחמות העולם נמנו בעיר כ-4,300 יהודים, כחמישית מתושביה, והיא היוותה מרכז חסידי חשוב, בעיקר של חסידות סקרנביץ. בשנות השלושים של המאה ה-20 סבלו יהודי העיר מהתנכלויות אנטישמיות גוברות והולכות מצד שכניהם הפולנים.
עם כיבוש העיר בידי הגרמנים בספטמבר 1939, החלו אלו במעשי שוד של יהודיה, ובסוף החודש העלו באש את בית הכנסת הגדול בעיר ואת בית המדרש בה. בתקופה זו הגיעו לעיר פליטים יהודים רבים, ובד בבד, נחטפו יהודיה לעבודות כפייה.
באוקטובר 1940 רוכזו כ-7,000 יהודי העיר בגטו שהוקם באזור הרוס בה, אליו הובאו בהמשך אלפי פליטים יהודים נוספים. בינואר 1941 ננעלו שערי גטו סקרנביץ, ובהמשך החודש גורשו יושביו לגטו ורשה.
בית קברות יהודי בסקרנביץ.
פלרגוניום הגננים

| פלרגוניום הגננים |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: גרנאים
משפחה:: גרניים
סוג:: פלרגוניום
מין:: פלרגוניום הגננים
שם מדעי
 Pelargonium hortorum
פלרגוניום הגננים (שם מדעי: Pelargonium hortorum) ידוע גם כגרניום, הוא מין של פלרגוניום ממשפחת הגרנאים בעל שימושים רבים, במקורו מדרום אפריקה. הוא אחד מהצמחים הפופולריים בגינות ביתיות, תודות לתפרחת העמידה שלו ולצורכי ההשקיה הנמוכים שלו.
אף על פי שהצמח משווק תחת השם גרניום, הוא אינו מין מהסוג גרניום, אלא קרוב משפחה בסוג פלרגוניום. אחד מההבדלים הברורים בין שני הסוגים הוא בתצורת הפרח - פרחי גרניום הם בעלי סימטריה כוכבית (ניתן לסובבם על הציר ולקבל דמיון), ופרחי הפלרגוניום בעלי סימטרית מראה (צד ימין הוא תמונת מראה של צד שמאל).
את הצמח מגדלים מזרעים או מייחורים, והוא משגשג היטב בשמש מלאה ובתנאי השקיה מועטים. לפרחים אין ריח בולט, והם פורחים בתפרחות דמויות מטרייה, הקרויה Pseudoumbel (אך בניגוד לצמחים כמו גזר קיפח, בעלי פריחת מטרייה מלאה - Umbel, פלרגוניום הגננים נוטה לסגל תצורת כדור בפריחה מלאה). הפרחים יכולים להיות בצבעים שונים - ורוד, אדום, לבן, סגול ואף שילובים שונים.
פלרגוניום הגננים שומר על עלים ופרחים לאורך כל השנה, והוא ירוק עד ורב שנתי. בתנאים מתאימים הוא יכול לשגשג ולפרוח ללא הפסקה. לאחר הפריחה, הפרחים הבודדים בתפרחת מתנוונים לאט ונושרים, ולבסוף גבעול התפרחת מתנוון ונושר אף הוא. ניתן לדרבן פריחה מחודשת על ידי גיזום עמוד התפרחת לאחר שיאה. העלים מסורגים, צורתם עגולה וללא שינון. לפרחים חמישה עלי כותרת.
הערות שוליים

↑  פלרגוניום הגננים
פוליטיקו

| --- | --- |

תיבה לחלוקה של המגזין של פוליטיקו בוושינגטון די. סי.
תיבה לחלוקה של המגזין של פוליטיקו בוושינגטון די. סי.
 נתונים כלליים
 תקופת הפעילות:  23 בינואר 2007 – הווה (17 שנים) 
 חברת אם:  אקסל שפרינגר 
 מיקום המטה:  מחוז ארלינגטון 
 ענפי תעשייה:  תקשורת המונים 
 מנכ"ל:  רוברט אולבריטון 
 עובדים:  500 (נכון ל־2017) 
  
 www.politico.com
 
פוליטיקו (באנגלית: Politico) הוא ארגון תקשורת העוסק בנושאים פוליטיים. הארגון בבעלות Axel Springer SE, חברת הוצאה לאור הממוקמת בגרמניה אך נמצאת בבעלות אמריקאית, ובין השאר מוציאה לאור את עיתון Die Welt  השמרן. הארגון מתחזק את אתר האינטרנט politico.com, וחינמון המופץ באזור וושינגטון די. סי. ומנהטן, מגזין, פודקאסט ותכנים המועברים באמצעי מדיה נוספים.
היסטוריה

את פוליטיקו ייסדו העיתונאים ג'ון האריס וג'ים ונדהיי שפרשו מה"וושינגטון פוסט". המהדורה הראשונה של העיתון יצאה ב-23 בינואר 2007.
בשנת 2012 זכה פוליטיקו לראשונה בפרס פוליצר.
בשנת 2014 הושק עיתון ואתר אינטרנט בשם פוליטיקה אירופה, מיזם משותף של פוליטיקו ואקסל שפרינגר.
נכון לשנת 2017, פוליטיקו טענה כי יש בממוצע 26 מיליון מבקרים ייחודיים בחודש באתר האמריקאי שלה, ולמעלה מ-1.5 מיליון מבקרים ייחודיים באתר האירופי שלה.
באוגוסט 2021 נמסר שחברת ההוצאה לאור הגרמנית "אקסל שפרינגר" רוכשת את "פוליטיקו", כשהעסקה מותנית באישורים רגולטוריים. במסגרת העסקה, "אקסל שפרינגר" תרכוש את חמישים אחוזי הבעלות הנותרים על אתר החדשות "פוליטיקו אירופה" (אנ'), מיזם משותף לשתי החברות מאז שנת 2014, וכן תרכוש את אתר חדשות הטכנולוגיה "פרוטוקול" מידיו של רוברט אולבריטון (אנ'), המייסד והבעלים של חברת "קפיטול ניוז" (אנ'), החברה האם של "פוליטיקו".
חשיפות ותחקירים

פוליטיקו מתמקד בפרסום תחקירים וחשיפות. בין השאר:
היה הראשון לדווח על קרע בין הנשיא דונלד טראמפ לתורם העיקרי שלו שלדון אדלסון.
פרסם תחקיר באפריל 2017 שארגון חב"ד העולמי נמצאה בלב מערכת הקשרים בין טראמפ לפוטין.
בינואר 2018, חשף כי ראש המרכז למניעה ובקרה של מחלות, ברנדה פיצג'רלד, האחראית על בריאות הציבור בממשל טראמפ, רכשה מניות של חברות טבק לאחר כניסתה לתפקיד. היא התפטרה לאחר החשיפה, מאחר שהמרכז שבראשו היא עמדה אחראי לתוכניות נגד עישון של הממשל.
ביולי 2018, חשף שחברת בלאק קיוב הישראלית עמדה מאחורי הקמפיין להכפשת ארגוני שמאל בבחירות בהונגריה.
בספטמבר 2019, דיווח כי שלושה בכירים לשעבר בממשל האמריקאי טוענים כי ישראל נמצאת מאחורי מכשירי המעקב שנמצאו בבית הלבן ובאזורים רגישים נוספים ברחבי וושינגטון די.סי.
במאי 2022 פורסמה באתר טיוטת החלטה מודלפת של בית המשפט העליון בארצות הברית מאת סמואל אליטו, לפיה הסתמן רוב לביטול פסק דין רו נגד וייד בתיק דובס נגד הארגון לבריאות נשים בג'קסון. בניו יורק טיימס הוגדרה החשיפה כ"סקופ היסטורי".
ב-1 בנובמבר 2023 במהלך מלחמת חרבות ברזל פורסם באתר כי נשיא ארצות הברית ביידן אמר לנתניהו שימיו ספורים בתפקיד והציע לו לשתף את יורשו המיועד בלקחי המלחמה, אמנם שעות ספורות לאחר פרסום הידיעה דוברת המועצה לביטחון לאומי בארצות הברית אדריאן ווטסון הכחישה את הדיווח ואמרה כי "הנושא לא נידון בידי הנשיא בעבר או בהווה, מתרכזים במשבר הנוכחי".
הערות שוליים

↑  ניו יורק טיימס, שינוי מגמה: שני אתרי חדשות זכו בפרסי פוליצר, באתר הארץ, 16 באפריל 2012
↑   בלומברג, אקסל שפרינגר וג'ף בזוס משקיעים 25 מיליון דולר בביזנס אינסיידר, באתר TheMarker‏, 29 בינואר 2015
↑  Johnson, Ted (August 26, 2021). Politico Acquired By German Publishing Giant Axel Springer. Deadline Hollywood. Retrieved August 27, 2021
↑  Axel Springer to acquire POLITICO. Axel Springer Official Website. August 26, 2021 Retrieved August 27, 2021
↑  אקסל שפרינגר הגרמנית תרכוש את אתר פוליטיקו תמורת מיליארד דולר, באתר כלכליסט, 26 באוגוסט 2021
שירות גלובס, ‏ההוצאה לאור הגרמנית אקסל שפרינגר תרכוש את פוליטיקו לפי שווי של מיליארד דולר, באתר גלובס, 26 באוגוסט 2021
↑  אמיר תיבון, דיווח: שלדון אדלסון כועס ומאוכזב מהנשיא טראמפ, באתר הארץ, 24 באפריל 2017
↑   סוכנויות הידיעות, איבד את התורם הכי גדול? טראמפ נזף בשלדון אדלסון, באתר TheMarker‏, 9 באוגוסט 2020
↑   סוכנויות הידיעות, תחקיר: חב"ד נמצאת בלב מערכת הקשרים בין טראמפ לפוטין, באתר TheMarker‏, 10 באפריל 2017
↑  שירות גלובס, ‏"פוליטיקו": טראמפ, פוטין, לבייב, אברמוביץ' - נפגשים בחב"ד, באתר גלובס, 18 באפריל 2017
↑   סוכנויות הידיעות, האחראית על בריאות הציבור בממשל טראמפ רכשה מניות של חברות טבק לאחר כניסתה לתפקיד, באתר TheMarker‏, 31 בינואר 2018
↑   הארץ, דיווח: בלאק קיוב עמדה מאחורי הקמפיין להכפשת ארגוני שמאל בבחירות בהונגריה, באתר הארץ, 7 ביולי 2018
↑  שירות גלובס, ‏דיווח: ישראל התקינה אמצעי האזנה במטרה לרגל אחרי טראמפ, באתר גלובס, 12 בספטמבר 2019
↑  John Gerstein and Alexander Ward, "Supreme Court has voted to overturn abortion rights, draft opinion shows", Politico, May 2 2022
↑  Benjamin Mullin and Katie Robertson, "Inside Politico’s Historic Scoop", New York Times, May 3 2022
↑  עמית סגל, באתר Telegram
↑  אדריאן ווטסון הכחישה את הדיווח בפוליטיקו, באתר רוטרנט
עונת 1966/1967 בבונדסליגה

| --- | --- |
 תקופת התחרות:  20 באוגוסט 1966 – 3 ביוני 1967 (288 ימים)
 מספר משתתפות:  18
 הזוכה:  איינטרכט בראונשווייג
 מספר משחקים:  306
 מספר שערים:  895 (2.92 בממוצע למשחק)
 מספר צופים:  7,511,500 (24,547 בממוצע למשחק)
 מלך השערים:  (28) לותר אמריך, בורוסיה דורטמונד   גרד מילר, באיירן מינכן
 → 1965/19661967/1968 ←
 
עונת 1966/1967 הייתה העונה הרביעית של הבונדסליגה, שהיא הליגה הגרמנית הבכירה בכדורגל. העונה החלה ב-20 באוגוסט 1966 והסתיימה ב-3 ביוני 1967.
פורטונה דיסלדורף ורוט-וייס אסן עלו מהליגות האזוריות.
איינטרכט בראונשווייג זכתה בתואר האליפות.
על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, קבוצה עם יחס גבוה יותר של שערים שנכבשו/שערים שנספגו הייתה מקבלת יתרון.
הליגה כללה 18 קבוצות. קבוצות שסיימו במקומות 17 ו-18 נשרו בסוף העונה לליגות אזוריות במקום שתי קבוצות מהליגות האזוריות שעלו במקומן. לקביעת העולות היה נערך טורניר בו השתתפו שתי קבוצות מחמש ליגות אזוריות, סך הכל 10 קבוצות.
פורטונה דיסלדורף ורוט-וייס אסן ירדו לליגות אזוריות לאחר עונה בודדת בונדסליגה.
כדורגלנים מצטיינים

לותר אמריך מבורוסיה דורטמונד כבש 28 שערים, והיה מלך השערים של הליגה עונה השנייה ברציפות, והפעם בצוותא עם גרד מילר מבאיירן מינכן, שגם הוא הבקיע 28 שערים.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | יחס שערים | נקודות |
| --- | --- | --- | --- | --- | --- | --- | --- | --- | --- | --- |
| 1. | איינטרכט בראונשווייג (אלופה) | 34 | 17 | 9 | 8 | 49 | 27 | 22 | 1.815 | 43 |
| 2. | מינכן 1860 | 34 | 17 | 7 | 10 | 60 | 47 | 13 | 1.277 | 41 |
| 3. | בורוסיה דורטמונד | 34 | 15 | 9 | 10 | 70 | 41 | 29 | 1.707 | 39 |
| 4. | איינטרכט פרנקפורט | 34 | 15 | 9 | 10 | 66 | 49 | 17 | 1.347 | 39 |
| 5. | פ.צ. קייזרסלאוטרן | 34 | 13 | 12 | 9 | 43 | 42 | 1 | 1.024 | 38 |
| 6. | באיירן מינכן | 34 | 16 | 5 | 13 | 62 | 47 | 15 | 1.319 | 37 |
| 7. | פ.צ. קלן | 34 | 14 | 9 | 11 | 48 | 48 | 0 | 1 | 37 |
| 8. | בורוסיה מנשנגלדבך | 34 | 12 | 10 | 12 | 70 | 49 | 21 | 1.429 | 34 |
| 9. | הנובר 96 | 34 | 13 | 8 | 13 | 40 | 46 | 6- | 0.87 | 34 |
| 10. | נירנברג | 34 | 12 | 10 | 12 | 43 | 50 | 7- | 0.86 | 34 |
| 11. | דיסבורג | 34 | 10 | 13 | 11 | 40 | 42 | 2- | 0.952 | 33 |
| 12. | שטוטגרט | 34 | 10 | 13 | 11 | 48 | 54 | 6- | 0.889 | 33 |
| 13. | קרלסרוהה | 34 | 11 | 9 | 14 | 54 | 62 | 8- | 0.871 | 31 |
| 14. | המבורג | 34 | 10 | 10 | 14 | 37 | 53 | 16- | 0.698 | 30 |
| 15. | שאלקה 04 | 34 | 12 | 6 | 16 | 37 | 63 | 26- | 0.587 | 30 |
| 16. | ורדר ברמן | 34 | 10 | 9 | 15 | 49 | 56 | 7- | 0.875 | 29 |
| 17. | פורטונה דיסלדורף | 34 | 9 | 7 | 18 | 44 | 66 | 22- | 0.667 | 25 |
| 18. | רוט-וייס אסן | 34 | 6 | 13 | 15 | 35 | 53 | 18- | 0.66 | 25 |
| מיקום | תוצאה |
| --- | --- |
מקום 1 : גביע אירופה לאלופות בכדורגל
מקום 2,4,7,9: גביע הירידים
מקום 6,14: גביע מחזיקות הגביע
מקום 17-18: ירידה לליגות אזוריות
פאץ' אדמס

ערך זה עוסק בליצן רפואי. אם התכוונתם לסרט קולנוע, ראו .
| --- | --- |

פאץ' אדמס
 לידה:  28 במאי 1945 (בן 79) וושינגטון די. סי., ארצות הברית 
 מדינה:  ארצות הברית 
 השכלה:  תיכון וייקפילד  Virginia Commonwealth University School of Medicine 
 www.patchadams.org
 
האנטר פאץ' אדמס עם נחמה ריבלין בטקס הענקת "פרס דניאלי לרפואה עם לב"
האנטר "פאץ'" אדמס (באנגלית: Hunter Doherty "Patch" Adams;‏ 28 במאי 1945, וושינגטון די. סי.) הוא רופא וליצן רפואי, ונחשב לאחד ממייסדי תחום הליצנות הרפואית. הוא הקים ב-1972 את המוסד הרפואי המפורסם "גזונטהייט!"(אנ').
מלבד היותו ליצן רפואי, משמש אדמס גם כליצן מקצועי, אקטיביסט חברתי, דיפלומט אזרחי, שחקן וסופר. בכל שנה מארגן אדמס קבוצת מתנדבים אשר יחד נוסעים למדינות שונות ברחבי העולם, וכשהם לבושים כליצנים הם מנסים לעודד ולשמח יתומים וחולים. כיום חי אדמס באורבנה (אילינוי), שם הוא מקדם את הרפואה האלטרנטיבית בשיתוף עם המוסד הרפואי. סיפור חייו שימש כבסיס לסרט "פאץ' אדמס", שם גילם את דמותו רובין ויליאמס. בשנת 2003 ביקר בישראל במרכז הרפואי על שם אסף הרופא.
קריירה מוקדמת

אחרי סיום תיכון ווייקפילד ב-1963, קיבל אדמס תואר דוקטור לרפואה מהקולג' הרפואי של וירג'יניה, המחלקה למדעי הבריאות של אוניברסיטת קומנוולת' וירג'יניה ב-1973. הוא החזיק באמונה שבריאות הפרט לא יכולה להיות מופרדת מבריאות המשפחה, הקהילה ובריאות העולם כולו. בעקבות זאת הקים אדמס עם מספר חברים את גזונטהייט, שפעל כבית חולים קהילתי חינמית במשך 12 שנה.
מוסד גזונטהייט

מוסד גזונטהייט (בגרמנית: Gesundheit, "בריאות") הוקם כמוסד חינמי, בית חולים מלא, על כל פרטיו ודקדוקיו, וכן כקהילה רפואית התומכת מבחינה כלכלית בחבריה, במערב וירג'יניה. מטרתו של המוסד הייתה לשלב בין בית חולים עם שיטות רפואה מסורתיות לבין רפואה אלטרנטיבית; אקופונקטורה (דיקור סיני), הומאופתיה ועוד. מטרת המוסד הובילה לשילוב תחומים רבים בבית החולים, דוגמת: רפואה משולבת, אמנויות הבמה, מלאכת יד, טבע, חקלאות ופעילויות פנאי שונות. בית החולים ממוקם במבנים ישנים של בית סוהר לנשים ובית חולים קטן.
פעילויות נוספות

מלבד פעולותיו בתחום הרפואה, התפרסם אדמס בדעותיו הפוליטיות. הוא הביע את רצונו בסיום השיטה הקפיטליסטית. הוא אף לקח תפקיד הנהגתי חשוב באינטרס הקואליציוני בקמפיין כנגד נשיא ארצות-הברית ג'ורג' בוש וכנגד הוועדה החדשה למען חופש בריאות מנטלית שהקים הנשיא.
בין האגודות שהוא מגן עליהן נמנית "האגודה הבינלאומית לשחרור הנפש" (אנ'), המאגדת כ-100 קבוצות הגנה שונות למאמץ משותף בהרצת קמפיינים למען זכויות האדם של חולי נפש.
הערות שוליים

↑  רויטל פדרבוש, ילדים שצוחקים לעתים קרובות חולים פחות, באתר nrg‏, 17 במרץ 2003
↑  New Freedom Commission on Mental Health
| --- | --- |
בקרת זהויות :  NLI: 987007432304105171  PLWABN: 9810567484005606  BIBSYS: 99019496  CiNii: DA12325057  GND: 115430431  ISNI: 0000 0000 8364 3925  LCCN: n92010399  NDL: 00738294  NKC: xx0071747  NLA: 43553824  NLK: KAC201003172  NTA: 18199528X  SNAC: w6m77vq7  SUDOC: 059739398  Trove: 1459147  VIAF: 22871282   WorldCat (עם VIAF): 22871282